File:Bharthruhari Vyragya Satakamu.PNG

వైరాగ్య శతకము
భర్తృహరి సుభాషితాల లో మూడవది వైరాగ్య శతకము.జీవితకొలమానం కేవలం  సంపద కాదు..సంతుప్తి, సంతోషం అని చాటి చెప్పెను మహా శతకం. ఇందులో వేదాంత సిద్ధాంతమును ప్రతిఫలింపజేయుచుండును. తృష్ణాచ్చేదన మావశ్యకము. ఐహిక బంధమునకు మూలము లోభము. దాని మూలమున ధనవంతులు మదాంధు లగుదురు. కావున దాని విషయమున జాగ్రత్త వహించుట శ్రేయము. ఇహ లోక సుఖములో తగుల్కొని శాశ్వత పరలోకమును విస్మరించి మనశ్శాంతిని కోల్పోవుట కన్నా అడవుల జేరి శాంత మనస్కులగుటయే పరమోత్కృష్టమనుట కవి యాశయము. వైరాగ్య తత్పరుడై సర్వ శక్తి యగు భగవంతుని యందు మనస్సును లీనము గావింపగల్గిన సన్యాసి దేశపాలనము చేయు నెపమున భోగ లాలసుడగు రాజు కన్నను ఉత్తముడు. ఆత్మైక్యముచే సన్యాసి శాశ్వతానందముననుభవించుననుట యతని యుపదేశము.

భారతీయ జీవన విధానం, నైతిక విలువలు, సంస్కృతి, సంప్రదాయాల పట్ల ప్రజలకు మంచి నడవడిక నేర్పేందుకు దోహదపడేది భర్తృహరి  సుభాషితము. భర్తృహరి సుభాషిత త్రిశతి  యందలి శ్లోకములన్నియు అనుభవజ్ఞానముతో చెప్పినట్లు పాఠకుల హృదయాలలోనికి సూటిగా పోయి వారిని సంస్కరించుటకు అనుకూలములై యున్నవి. ఎందుకంటే వారు మానవుల స్వభావాన్ని తన ప్రధాన ఇతివృత్తంగా స్వీకరించారు.

ఈ శతక సాహిత్యం ఆదరణ భరితం అని నా ఆశంస…. చదవండి …ఆనందించండి. ఆస్వాదించండి. ..…..శివకిషెన్ జీ, సరళీకృత రచయిత